ग्रेजुएट उम्मीदवार 2 अगस्त तक कर सकेंगे अप्लाई, 1 लाख तक मिलेगी सैलरी
Rajasthan High Court Junior PA Recruitment 2023 Notification And Other Informations. राजस्थान में सरकारी नौकरी की तलाश कर रहे युवाओं के लिए अच्छी खबर है। राजस्थान हाईकोर्ट ने जूनियर पर्सनल असिस्टेंट के पदों पर वैकेंसी निकाली है।
राजस्थान में सरकारी नौकरी की तलाश कर रहे युवाओं के लिए अच्छी खबर है। राजस्थान हाईकोर्ट ने जूनियर पर्सनल असिस्टेंट के पदों पर वैकेंसी निकाली है। इसके लिए ग्रेजुएट उम्मीदवार राजस्थान हाईकोर्ट की ऑफिशल वेबसाइट hcraj.nic.in पर जाकर 2 अगस्त तक ऑनलाइन अप्लाई कर सकेंगे। इसके बाद 25 अगस्त से 10 सितंबर के बीच भर्ती परीक्षा का आयोजन किया जाएगा, जिसमें सिलेक्ट होने पर उम्मीदवारों को पोस्टिंग दी जाएगी।
योग्यता
भर्ती प्रक्रिया में अप्लाई करने वाले उम्मीदवार के पास भारत में कानून द्वारा स्थापित किसी भी विश्वविद्यालय या संस्थान से किसी भी विषय में ग्रेजुएट की डिग्री होनी चाहिए। इसके साथ ही उम्मीदवार को कंप्यूटर का नॉलेज भी होना चाहिए।
सैलरी
भर्ती प्रकिया में सिलेक्ट होने पर कैंडिडेट्स को हर महीने 33 हजार 800 रुपए से लेकर एक लाख 6 हजार 700 रुपए तक सैलरी दी जाएगी। हालांकि प्रोबेशन टाइम में उम्मीदवार को मात्र 23 हजार 700 रुपए ही सैलरी मिलेगी।
आयु सीमा
राजस्थान हाईकोर्ट में निकली भर्ती में उम्मीदवार की आयु सीमा में 18 साल से 40 साल के बीच होनी चाहिए। हालांकि आरक्षित वर्गों से संबंध रखने वाले उम्मीदवार को सरकारी नियमों के अनुसार छूट दी जाएगी। उम्मीदवार की आयु की गणना 01 जनवरी 2024 को आधार मानकर की जाएगी।
सिलेक्शन प्रोसेस
राजस्थान हाईकोर्ट में निकली भर्ती प्रक्रिया में उम्मीदवारों का सिलेक्शन रिटन टेस्ट के आधार पर किया जाएगा। इसके बाद उम्मीदवारों का टाइपिंग टेस्ट और स्किल टेस्ट होगा। मेरिट के आधार पर उन्हें फाइनल पोस्टिंग दी जाएगी। हालांकि पोस्टिंग से पहले उम्मीदवारों को अपने डॉक्यूमेंट वेरीफाई कराने होंगे।
फीस
राजस्थान हाईकोर्ट में निकली भर्ती में सामान्य श्रेणी और दूसरे राज्यों के अभ्यर्थियों से 700 रुपए फीस वसूली जाएगी। वहीं ओबीसी, ईडब्ल्यूएस श्रेणी के उम्मीदवारों से 550 रुपए फीस ली जाएगी। जबकि SC-ST वर्ग के उम्मीदवारों से 450 रुपए फीस ली जाएगी।
वैकेंसी डिटेल्स 
राजस्थान हाईकोर्ट में जूनियर पर्सनल असिस्टेंट के 59 पदों पर भर्तियां की जाएगी। इनमें 17 पद अनारक्षित हैं। 16 पद एससी वर्ग के लिए, 11 पद एसटी वर्ग के लिए, 9 पद ओबीसी, 2 पद एमबीसी, 4 पद ईडब्ल्यूएस के लिए आरक्षित हैं।
ऐसे करे अप्लाई 
ऑनलाइन आवेदन करने से पहले ऑफिशियल नोटिफिकेशन को जरूर पढ़े..
नोट - हर दिन की तरह आज फिर से हम आपके लिए एक नई नौकरी की जानकारी लेकर आए है। अगर लगता है कि इससे आपके भाई-दोस्त या फिर रिश्तेदार की जरूरत पूरी होती है। तो उन्हें यह जरूर भेजें। ताकि भविष्य में होने वाली भर्ती परीक्षाओं में यह आपके और आपके दोस्त और रिश्तेदारों के लिए फायदेमंद साबित हों।
नौकरी के साथ ही देश दुनिया से जुड़ी तमाम खबरों के जानने के लिए पढ़ते रहे दैनिक भास्कर डिजिटल।
अब 10वीं-12वीं-ग्रेजुएट बेरोजगारों के लिए नौकरियों की भरमार : अगर आप जॉबलेस हैं और जयपुर में नौकरी ढूंढ रहे हैं तो भास्कर ऐप बनेगा आपका मददगार। हर महीने की 10 हजार से लेकर 25 हजार की सैलरी मिलेगी। जयपुर शहर में बैंक, कॉर्पोरेट ऑफिस, डिलीवरी बॉय से लेकर कोई भी नौकरी चाहिए तो भास्कर पर खोजें अपनी पसंदीदा जॉब। (यहां क्लिक कर जॉब देखें)
